Nagu kõikjal elus, nii sünnib ka looduses liikudes pealiskaudsusest üksnes kahju. Süvenemine aga nõuab pühendumist, omamoodi äraandmisoskust. See võib väljenduda ka ajas, mille sa pühendad mõnele kohale, mõnele tegevusele, kuigi saaksid samal ajal hoopis lihtsamalt ja valutumalt. Saaksid, aga ei taha. Selline äraandmine on ka need sügised, hilissügised, talved, kevaded ja suved, mis oled siin veetnud ja saad veetma.